**Z A P I S N I K**

 sa 26. sjednice Općinskog vijeća Općine Tompojevci, održane u Hrvatskom domu, Radićeva 23, Tompojevci, dana 18. ožujka 2021. godine s početkom u 17,00 sati.

**Sjednici su nazočni članovi Općinskog vijeća Općine Tompojevci**

1. Zlatko Potočki - predsjednik Općinskog vijeća
2. Ivan Štefanac
3. Jelena Kovačević
4. Amalija Lovrić
5. Tatjana Penavić
6. Miroslav Čulig
7. Danijel Račman
8. Tomislav Panenić

**Odsutni članovi Općinskog vijeća:**

1. Damir Tkalec
2. Zdravko Galović
3. Dejan Ljikar
4. Bernadica Sitaš

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kujundžić - zamjenica Općinskog načelnika
3. Slavko Ždinjak - zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Marija Filipović – računovodstveni referent u JUO
6. Albert Varga – voditelj LAG-a Srijem
7. Mladen Markešić – ravnatelj razvojne agencije TINTL

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 8 vijećnika od 12 vijećnika) i da se mogu donositi pravovaljane odluke.

Prije prelaska na dnevni red predsjednik Općinskog vijeća otvorio je raspravu o zapisniku sa 25. sjednice Općinskog vijeća Općine Tompojevci, održane dana 22. veljače 2021. Pita ima li primjedbi na zapisnik. Primjedbi na zapisnik nije bilo te je **Općinsko vijeće jednoglasno s 8 glasova ZA usvojilo Zapisnik.**

**Nakon usvajanja Zapisnika predsjednik općinskog vijeća predlaže točke dnevnog reda**

1. Izvješće o radu LAG-a Srijem.
2. Izvješće o radu Razvojne agencije TINTL-a.
3. Izvješće o izvršenju Programa građenja komunalne infrastrukture za 2020. god.
4. Izvješće o izvršenju Programa održavanja komunalne infrastrukture za 2020. godinu.
5. Izvješće o izvršenju Programa utroška sredstava šumskog doprinosa za 2020. godinu.
6. Godišnji izvještaj o izvršenju Proračuna Općine Tompojevci za 2020. god.
7. Prijedlog Odluke o raspodjeli rezultata poslovanja za 2020. godinu.
8. Izvješće o izvršenju Plana djelovanja Općine Tompojevci u području prirodnih nepogoda za 2020.
9. Izvješće o izvršenju Programa upravljanja imovinom u vlasništvu Općine Tompojevci za 2020. god.
10. Izvješće o radu Općinskog načelnika za period od 01. srpnja do 31. prosinca 2020. g.
11. Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Tompojevci.

Dnevni red jednoglasno prihvaćen ( 8 glasova „ZA“).

**Točka 3.**

*Izvješće o radu LAG-a Srijem*

Pr**e**dsjednik Općinskog vijeća daje riječ Albertu Vargi.

Albert Varga je podnio izvješće o radu LAG-a i upoznao vijećnike sa svim poduzetim aktivnostima od raspisivanja natječaja, sudjelovanja u pripremi projekata, provođenju edukacija, pružanju informacija, podmirivanju svih troškova poslovanja i ostalo.

Otvorena rasprava.

Tomislav Panenić pohvaljuje trud i rad LAG-a, i postavlja pitanje u vezi rada za naredno razdoblje.

Albert Varga pojasnio što se planira raditi u naredne 2 godine, te naglasio da će LAG dobiti puno više sredstva nego u prošlom razdoblju.

Predsjednik Općinskog vijeća stavio je Izvješće na glasanje te je Općinsko vijeće jednoglasno sa 8 glasova „ZA“ usvojilo :

**Izvješće o radu LAG-a Srijem**

**Točka 2.**

*Izvješće o radu Razvojne agencije TINTL-a*

Pr**e**dsjednik Općinskog vijeća daje riječ Mladenu Markešić.

Mladen Markešić podnio izvješće o svim aktivnostima s kojima su se susretali tijekom 2020. godine, prijavljeno je oko 106 projekata (od toga 10 za Općinu Tompojevci) odobreno 46 projekta, govorio o Zakonu o gradu Vukovaru, o snimanju filma o Berku, o radu s gospodarstvenicima, ….. Zahvaljuje načelniku i djelatnicima općine na suradnji.

Otvorena rasprava.

Tomislav Panenić pita koliko je odobreno od tih 10 prijavljenih od Općine Tompojevci i je li Općina dovoljno aktivna u prijavi projekata.

Mladen Markešić u svom odgovoru navodi prijavljene i odobrene projekte, te pojašnjava suradnju RA TINT i Općine Tompojevci, a Općinski načelnik dodaje još neke projekte koji su u pripremi i koji su prijavljeni ove godine. Na kraju ove točke zahvaljuje načelniku i djelatnicima Općine na suradnji.

Predsjednik Općinskog vijeća stavio je Izvješće na glasanje te je Općinsko vijeće jednoglasno sa 8 glasova „ZA“ usvojilo :

**Izvješće o radu Razvojne agencije TINTL-a**

**Točka 3.**

*Izvješće o izvršenju Programa građenja*

*komunalne infrastrukture za 2020. godinu*

Pr**e**dsjednik Općinskog vijeća daje riječ Kati Cvitković.

Kata Cvitković – U izvješću o ostvarenju godišnjeg Programa građenja komunalne infrastrukture za 2020. godinu iskazani su iznosi planiranih i ostvarenih troškova u 2020. godini, te izvori financiranja (pročitani su svi troškovi i obrazloženi).

Općinsko vijeće, je bez rasprave, jednoglasno sa 8 glasova „ZA“ donijelo:

**Odluku o prihvaćanju Izvješća o izvršenju Programa građenja**

**komunalne infrastrukture za 2020. godinu**

**Točka 4.**

*Izvješće o izvršenu Programa*

*održavanja komunalne infrastrukture za 2020. godinu*

Pr**e**dsjednik Općinskog vijeća daje riječ Kati Cvitković.

Kata Cvitković –u Izvješću o ostvarenju godišnjeg Programa održavanja komunalne infrastrukture za 2020. godinu iskazani su iznosi planiranih i ostvarenih troškova u 2020. godini, te izvori financiranja (pročitani su svi troškovi i obrazloženi).

Otvorena rasprava.

Ivan Štefanac pita koliko košta uređenje poljskog puta prema Bililu.

Općinski načelnik odgovara i pojašnjava što se sve tamo radilo (vrijednost oko 121.400,00 kn).

Općinsko vijeće, je jednoglasno sa 8 glasova „ZA“ donijelo:

**Odluku o prihvaćanju Izvješća o izvršenju Programa održavanja**

**komunalne infrastrukture za 2020. godinu**

**Točka 5.**

*Izvješće o izvršenju Programa utroška sredstava šumskog doprinosa za 2020. godinu*

Pr**e**dsjednik Općinskog vijeća daje riječ Kati Cvitković.

Kata Cvitković – sredstava planirana Programom utroška sredstava šumskog doprinosa za 2020. godinu u iznosu od 90.250,00 kn, ostvarena su u iznosu od 69.357,72 kuna, a utrošena u iznosu od 11.019,53 ili 12,21% u odnosu na planirana sredstva. Sredstva su utrošena za Rekonstrukcija nerazvrstane ceste (asfaltiranje), krak Oroličke u Berku.

Općinsko vijeće, je bez rasprave, jednoglasno sa 8 glasova „ZA“ donijelo:

**Odluku o prihvaćanju Izvješća o izvršenju Programa utroška sredstava**

**Šumskog doprinosa za 2020. godinu**

**Točka 6.**

*Godišnji izvještaja o izvršenju*

*Proračuna Općine Tompojevci za 2020. god****.***

Pr**e**dsjednik Općinskog vijeća daje riječ Mariji Filipović.

Marija Filipović – godišnji izvještaj o izvršenju proračuna za 2020. godinu pojašnjen je na pedesetak stranica u skladu s Pravilnikom o polugodišnjem i godišnjem izvještaju o izvršenju proračuna. Opći dio proračuna, prihodi i rashodi prikazani su tabelarno po ekonomskoj i funkcijskoj klasifikaciji te po izvorima financiranja. Posebni dio proračuna također je prikazan u tabelama po organizacijskoj i programskoj klasifikaciji i obrazložen po programima sa ciljevima i pokazateljima uspješnosti, sastavni dio ove odluke je i Plan razvojnih programa općine. Ukupni prihodi ostvareni su u iznosu od 6.586.368,19 kn, a rashodi u iznosu od 6.480.638,66 kn, prihodi su veći u odnosu na rashode te je ostvaren višak prihoda u iznosu od 105.729,53 kn. Prihodi se odnose na porezne prihode, tekuće i kapitalne pomoći, prihode od imovine, prihode od administrativnih pristojbi, prihode od prodaje nefinancijske imovine. Rashodi se odnose na rashode za zaposlene, financijske rashode, pomoći unutar opće države, naknade građanima, rashode za nabavu nefinancijske imovine i ostale rashode. Općina ima raspoloživa sredstva iz prethodnih godina u iznosu od 3.050.047,58 kn, te ostvaren višak prihoda u iznosu od 105.729,53 kn tako da raspoloživa sredstva sa 31.12.2020. iznose 3.155.777,11kn. Rashodi za nabavu proizvedene dugotrajne imovine realizirani su u iznosu od 3.112.193,93 kn ili 83,43% od planiranih. Rashodi se odnose na rekonstrukciju zgrade za javne i društvene namjene-dogradnja društvenog doma, izgradnja parkirališta i kolnog prilaza u Mikluševcima, računalnu opremu izradu projektne dokumentacije za DVD Bokšić i dobivena komunikacijska oprema WIFI-4, rekonstrukciju ceste spoj ulice Rusinske i S. Hajduka u Mikluševcima, rekonstrukcija ceste krak Oroličke u Berku, kupovini namještaja za dom u Mikluševcima, kupovinu traktorske kosilice.

Općinsko vijeće, je bez rasprave, jednoglasno sa 8 glasova „ZA“ donijelo:

**Odluku o usvajanju godišnjeg izvještaja o izvršenju**

 **Proračuna Općine Tompojevci za 2020. god.**

**Točka 7.**

*Prijedlog Odluke o raspodjeli rezultata poslovanja za 2020. godinu*

Pr**e**dsjednik Općinskog vijeća daje riječ Mariji Filipović.

Marija Filipović- ovom odlukom obavlja se raspodjela rezultata poslovanja za 2020. godinu. Utvrđeni višak poslovanja u iznosu od 3.051.125,07 kn raspoređuje se na način da se od istoga pokriva manjak prihoda od nefinancijske imovine u iznosu od 2.945.395,54 kn, dok se preostali višak od 105.729,53 kn pribraja raspoloživim sredstvima iz prethodnih godina koja su iznosila 3.050.047,58 kn. te raspoloživa sredstva sa 31.12.2020.godine iznose 3.155.777,11 kn.

Općinsko vijeće je jednoglasno, bez rasprave, sa 8 glasova „ZA“ usvojilo:

**Odluku o raspodjeli rezultata poslovanja za 2020. godinu**

**Točka 8.**

*Izvješće o izvršenju Plana djelovanja Općine Tompojevci u području prirodnih nepogoda za 2020.*

Pr**e**dsjednik Općinskog vijeća daje riječ Kati Cvitković.

Kata Cvitković – obrazlaže što sve sadrži predmetni Plan za 2020. godinu, a budući da u 2020. godini nije bilo prirodnih nepogoda, nije bilo potrebe za postupanjem po donesenom planu.

Općinsko vijeće je jednoglasno, bez rasprave, sa 8 glasova „ZA“ usvojilo:

**Odluku o usvajanju izvješće o izvršenju Plana djelovanja Općine Tompojevci**

**u području prirodnih nepogoda za 2020.**

**Točka 9.**

*Izvješće o izvršenju Programa upravljanja imovinom*

*u vlasništvu Općine Tompojevci za 2020. god.*

Pr**e**dsjednik Općinskog vijeća daje riječ Kati Cvitković.

Kata Cvitković - Plan upravljanja imovinom za 2020. godine donijet je 2019. godine. Navedenim Planom propisano je da Općinski načelnik izvještava Općinsko vijeće o provedbi Plana za prethodnu godinu. Potom je pojašnjeno sve što je planirano i ostvareno u 2020. godini u vezi upravljanja stanovima, kućama, poslovnim prostorima i zemljištem; rješavanje imovinsko pravnih odnosa, planiranih i ostvarenih investicija, kao i postupci vezani uz savjetovanja sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu općine Tompojevci.

Općinsko vijeće je, bez rasprave, jednoglasno sa 8 glasova „ZA“ donijelo:

**Odluku o prihvaćanju Izvješća o izvršenju Programa upravljanja imovinom u vlasništvu Općine Tompojevci za 2020 god.**

**Točka 10.**

*Izvješće o radu Općinskog načelnika za period od 01. srpnja do 31. prosinca 2020. g*

Pr**e**dsjednik Općinskog vijeća daje riječ Općinskom načelniku.

*Općinski načelnik -* Kroz ovo izvješće prikazano je što se radilo u periodu od 01.07. - 31.12.2020. g. Potom je upoznao vijećnike sa sadržajem izvješća i stavio naglasak na aktivnosti koje su provedene u 2020. godini ( provedene aktivnosti u području socijale, predškolskog odgoja i udruga, prijave i provedbe projekta, održavanje komunalne infrastrukture i ostalo).

Općinsko vijeće je jednoglasno sa 8 glasova „ZA“ donijelo

**Odluku o prihvaćanju Izvješća o radu Općinskog načelnika**

**za period od 01. srpnja do 31. prosinca 2020. god.**

**Točka 11.**

Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Tompojevci

Pr**e**dsjednik Općinskog vijeća daje riječ Kati Cvitković.

Kata Cvitković govori o radnjama koje je Općina poduzela za potrebe raspisivanja natječaja i formiranja proizvodno tehnoloških cjelina u dijelovima katastarskih čestica s koordinatama korištenja, a sve skladno površini koju koriste korisnici iz Ugovora o privremenom korištenju poljoprivrednog zemljišta u vlasništvu RH sklopljenih na temelju zajedničkih ponuda.

Tomislav Panenić dodatno pojašnjava zašto baš sad i iz kojih razloga se predlaže donošenje ove odluke prije stupanja na snagu izmjene Zakona o poljoprivrednom zemljištu.

Općinsko vijeće je jednoglasno sa 8 glasova „ZA“ donijelo

**Odluku o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Tompojevci**

VIJEĆNIČKA PITANJA:

Nakon što je iscrpljen usvojeni dnevni red, predsjednik Općinskog vijeća poziva nazočne na postavljanje pitanja.

Kristina Kujundžić postavlja pitanje Slavku Ždinjaku, zamjeniku načelnika iz reda pripadnika rusinske nacionalne manjine, budući da je on postao profesionalac koju profesionalnu dužnost obavlja.

Slavko Ždinjak odgovara da ga niko ništa ne pita, priča sa svojim ljudima, nema ureda. Miroslav Čulig je mišljenja da bi se svaki dan trebao javiti u ured Općine.

Općinski načelnik i predsjednik Općinskog vijeća na kraju sjednice zahvalili su se svima na dosadašnjoj suradnji.

Sjednica završila sa radom u 18,06 sati.

Zapisnik vodila Predsjednik Općinskog vijeća

Kata Cvitković Zlatko Potočki